Owe des herzelichen leides (Mit originalen Lettern)
Owe des herzelichen leides·
vn̄ iſt es tag· als dv min trut nv vō mir ſcheideſt·
wem laſt dv danne ein ſenedes wip·
es mag dich wol vō recht erbarmē·
es vmbe vieng nie vrǒwe mit ir blankē armen
ſo rechte liebes māneſ lip·
wie ſol es iemer werden rât·
din zvcht din māheit vn̄ din milte·
hat mich mit ſwertē vn̄ ǒch mit ſper· er vochtē vnd̾ helme vn̄ vnd̾ ſchilte
mit heldes hant· in liehter wât·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse